Λάρνακα, 10/2/2021

## **Η Lidl Κύπρου στέλνει το δικό της μήνυμα αλληλεγγύης με την προσφορά Πακέτων Αγάπης σε συνεργασία με τον Κυπριακό Ερυθρό Σταυρό**

Επιτυχώς ολοκληρώθηκε και αυτή τη χρονιά η παράδοση των Πακέτων Αγάπης από τον Κυπριακό Ερυθρό Σταυρό. Η Lidl Κύπρου στο πλαίσιο της εταιρικής της υπευθυνότητας ένωσε και φέτος τις δυνάμεις της με τον Κυπριακό Ερυθρό Σταυρό, στηρίζοντας τη σημαντική αυτή κοινωνική πρωτοβουλία. Συγκεκριμένα, η εταιρία προχώρησε στην προσφορά προϊόντων αξίας 10.000€, τα οποία έφτασαν στο σπίτι 200 οικογενειών Παγκύπρια.

Τα φετινά Πακέτα Αγάπης ενισχύθηκαν, ώστε να ζεστάνουν τις καρδιές των συνανθρώπων μας, χαρίζοντας χαμόγελα και ελπίδα. Το πρόγραμμα κοινωνικής προσφοράς «Πακέτα Αγάπης» του Κυπριακού Ερυθρού Σταυρού εξελίσσεται συνεχώς, ώστε εν μέσω της πανδημίας, να προσφέρει με ασφάλεια τρόφιμα και ειδή πρώτης ανάγκης σε ευάλωτες κοινωνικές ομάδες.

Η Lidl Κύπρου ενίσχυσε το φετινό χριστουγεννιάτικο τραπέζι με τη διάθεση των ακόλουθων ειδών μακρά διάρκειας:

* Φακές, φασόλια, τόνος
* Δημητριακά, μπισκότα, ζάχαρη, γάλα μακράς διάρκειας, καφές, φρυγανιές, γκοφρέτες, μαρμελάδες
* Μακαρόνια, ρύζι, πλιγούρι, ζωμούς λαχανικών
* Χαρτικά και είδη προσωπικής υγιεινής

Από το 2016 η Lidl Κύπρου συνεργάζεται με τον Κυπριακό Ερυθρό Σταυρό έχοντας προσφέρει περισσότερες από 150.000€ σε χρηματικές και προϊοντικές δωρεές. Δέσμευση της εταιρίας είναι να συνεχίσει να στηρίζει το πολύπλευρο έργο του Σωματείου με τη στήριξη δράσεων που προάγουν την κοινωνική ευημερία και την ουσιαστική ενίσχυση των συνανθρώπων μας.

**Επισκεφθείτε τη Lidl Cyprus**

[www.team.lidl.com.cy/](http://www.team.lidl.com.cy/)

[www.lidl.com.cy](http://www.lidl.com.cy)

[www.facebook.com/lidlcy](http://www.facebook.com/lidlcy)

[www.instagram.com/lidl\_cyprus](http://www.instagram.com/lidl_cyprus)

[www.twitter.com/Lidl\_Cyprus\_](http://www.twitter.com/Lidl_Cyprus_)

[www.linkedin.com/company/lidl-cyprus](http://www.linkedin.com/company/lidl-cyprus)